NGC 7814
NGC 7814 (arba Caldwell 43) – spiralinė galaktika, esanti Pegaso žvaigždyne. Nuo Žemės ši galaktika nutolusi apie 40 mln. šviesmečių, objekto regimasis ryškis – 10,5. NGC 7814 skersmuo siekia apytikriai 80 000 šm. NGC 7814 galaktiką 1784 m. atrado britų astronomas William Herschel. Galaktikai stebėti reikalingas mažiausiai 7 colių skersmens teleskopas. Teigiama, kad Šiaurės pusrutulyje palankiausios sąlygos stebėti galaktiką yra rudenį, o Pietų pusrutulyje – pavasarį. NGC 7814 stebėta supernova SN 2021rhu.